Άδεια Ίδρυσης και Λειτουργίας Ελικοδρομίου
Αίτηση χορήγησης άδειας ίδρυσης και λειτουργιας ελικοδρομίου
Η αίτηση υποβάλλεται ιδιοχειρώς στην ταχυδρομική διεύθυνση Αρχή Πολιτικής Αεροπορίας, Διεθνής Αερολιμένας Αθηνών/ΔΑΑ, Κτιριο 45 Τ.Κ. 190 19 Σπάτα ή ηλεκτρονικά (μέσω email: info@hcaa.gov.gr) στην Αρχή Πολιτικής Αεροπορίας/Διεύθυνση Εποπτείας Αεροναυτιλίας και Αεροδρομίων/Τμήμα Κανονισμών και Εποπτείας Ελικοδρομίων, Χαρτών και Εμποδίων. Η αίτηση θα πρέπει να περιλαμβάνει: τα πλήρη στοιχεία του ενδιαφερόμενου, προκειμένου δε περί νομικού προσώπου, η αίτηση θα πρέπει να υποβάλλεται από τον εκπρόσωπό του νομικού προσώπου και μαζί θα υποβάλλεται και το καταστατικό του νομικού προσώπου. Η αίτηση θα πρέπει να περιλαμβάνει *α. τον τύπο και τις διαστάσεις του μεγαλύτερου ελικοπτέρου που θα χρησιμοποιεί το ελικοδρόμιο, *β. την περιγραφή του χώρου και των φυσικών χαρακτηριστικών του (χερσαίο ή υπερυψωμένο και εάν ευρίσκεται σε κατοικημένη περιοχή), *γ. τις μετεωρολογικές συνθήκες εκτέλεσης πτήσεων στο ελικοδρόμιο (VMC-IMC), *δ. την πρόθεση πραγματοποίησης πτήσεων κατά τη διάρκεια της νύχτας, *ε. την πρόθεση χρησιμοποίησης οπτικών βοηθημάτων και συχνοτήτων επικοινωνίας. Η αίτηση θα περιλαμβάνει το ονοματεπώνυμο, τη διεύθυνση και τα στοιχεία επικοινωνίας του ιδιοκτήτη του χώρου, τοπογραφικούς χάρτες της περιοχής με την ακριβή θέση του ελικοδρομίου σε κλίμακα *α. 1:50.000 και *β. 1:5.000, καθώς και τις συντεταγμένες του χώρου σε φ και λ (σύστημα αναφοράς WGS 84 με ακρίβεια δεύτερου λεπτού) και σε χ και y (σύστημα αναφοράς HATT και ΕΓΣΑ87) καθώς και το υψόμετρο του χώρου από (ΜΣΘ) μέση στάθμη θάλασσας.
Κατάθεση από τον αιτούντα (δια ζώσης ή ταχυδρομικά)
Ύπαρξη εννόμου συμφέροντος για την έναρξη της διαδικασίας, μέσω της υποβολής της σχετικής αιτήσεως, για τη δημιουργία ελικοδρομίου, ιδιωτικού, δημοτικού ή δημόσιου φορέα. Χορηγειται σε υπηρεσία του Δημοσίου, σε φυσικό πρόσωπο ή σε νομικό πρόσωπο δημοσίου ή ιδιωτικού δικαίου, συμπεριλαμβανομένων των οργανισμών τοπικής αυτοδιοίκησης. Σχετική διάταξη Π.Δ. 19/2009 (Α΄ 35) αρθρ. 4 παρ. 1, 2 και 3.
Υποβολή αιτήσεως ιδιοχειρώς ή ηλεκτρονικά στην Αρχή Πολιτικής Αεροπορίας. Η αίτηση θα πρέπει να περιλαμβάνει: τα πληρη στοιχεία του έχοντος έννομο συμφέρον από τη δημιουργία του ελικοδρομίου, προκειμένου δε περί νομικού προσώπου η αίτηση υποβάλλεται από τον εκπρόσωπό του νομικού προσώπου και μαζί υποβάλλεται και το κατασταστικό του νομικού προσώπου. Η αίτηση θα πρέπει να περιλαμβάνει τον τύπο και τις διαστάσεις του μεγαλύτερου ελικοπτέρου που θα χρησιμοποιεί το ελικοδρόμιο, την περιγραφή του χώρου και των φυσικών χαρακτηριστικών του (χερσαίο ή υπερυψωμένο και εάν ευρίσκεται σε κατοιμημένη περιοχή), οι μετεωρολογικές συνθήκες εκτέλεσης πτήσεων στο ελικοδρόμιο (VMC-IMC), πρόθεση πραγματοποίησης πτήσεων κατά τη διάρκεια της νύχτας, πρόθεση χρησιμοποίησης οπτικών βοηθημάτων, συχνοτήτων επικοινωνίας, όνομα, διεύθυνση και στοιχεία επικοινωνίας του ιδιοκτήτη του χώρου, χάρτες περιοχής με την ακριβή θέση του ελικοδρομίου σε κλίμακα 1:50000 και 1:5000, καθώς και οι συντεταγμένες του χώρου σε φ και λ (σύστημα αναφοράς WGS 84 με ακρίβεια δεύτερου λεπτού) και σε χ και y (σύστημα αναφοράς HATT και ΕΓΣΑ87) καθώς και το υψόμετρο του χώρου από (ΜΣΘ) μέση στάθμη θάλασσας. Σχετ. άρθρ. 5 Π.Δ. 19/2009 (Α΄ 35)
Η διαδικασία αφορά στη χορήγηση άδειας ίδρυσης και λειτουργίας ελικοδρομίου. Απευθύνεται σε πολίτες, Οργανισμούς Τοπικής Αυτοδιοίκησης, ιδιωτικές επιχειρήσεις και σε δημόσιους φορείς.
Μετακινήσεις εσωτερικού υπαλ. ΑΠΑ (για τρίτους) Ο κωδικός παραβόλου 3391 αφορά τα έξοδα δαπάνης υπηρεσιακής μετακίνησης των στελεχών της Αρχής Πολιτικής Αεροπορίας. Σχετ. Απόφαση καθιέρωσης τελών και παραβόλων για παρεχόμενες από την ΑΠΑ υπηρεσίες ΦΕΚ Β΄ 2658/2019.
Απομάκρυνση από την ΑΠΑ(100€ ανά ημέρα/υπάλληλο) Ο κωδικός παραβόλου 3392 αφορά στην αποζημίωση της Αρχής για απομάκρυνση υπαλλήλου από τον τόπο υπηρεσίας του. Σχετ. Απόφαση καθιέρωσης τελών και παραβόλων για παρεχόμενες από την ΑΠΑ υπηρεσίες ΦΕΚ Β΄ 2658/2019.
Ιδιωτικα Ελικοδρόμια Ο κωδικός παραβόλου 3868 αφορά στο άνοιγμα φακέλου αίτησης ιδιωτικού ελικοδρομίου. Σχετ. Απόφαση καθιέρωσης τελών και παραβόλων για παρεχόμενες από την ΑΠΑ υπηρεσίες ΦΕΚ Β΄ 2658/2019.
Ελικοδρόμια Δημοτικά, Κρατικά ή Νοσοκομείων Ο κωδικός παραβόλου 3869 αφορά στο άνοιγμα φακέλου αίτησης δημοτικού, νοσοκομειακού ή δημοσίου ελικοδρομίου. Σχετ. Απόφαση καθιέρωσης τελών κα παραβόλων για παρεχόμενες απο την ΑΠΑ υπηρεσίες ΦΕΚ Β΄ 2658/2019.
Ιδιωτικά Ελικοδρόμια Ο κωδικός παραβόλου 3871 αφορά τη μετακίνηση για έλεγχο του ιδιωτικού ελικοδρομίου κατά τη διαδικασία της αδειοδότησης κατόπιν αιτήματος του φορέα. Σχετ. Απόφαση καθιέρωσης τελών και παραβόλων για παρεχόμενες από την ΑΠΑ υπηρεσίες ΦΕΚ Β΄ 2658/2019.
Ιδιωτικά Ελικοδρόμια. Ο κωδικός 3873 αφορά στη μετακίνηση για την επιθεώρηση του ιδιωτικού ελικοδρομίου μετά την αδειοδότησή του. Σχετ. Απόφαση καθιέρωσης τελών και παραβόλων για παρεχόμενες από την ΑΠΑ υπηρεσίες ΦΕΚ Β΄ 2658/2019.
Μεταβολή στοιχείων άδειας/Πιστοποιητικού Ο κωδικός παραβόλου 3874 αφορά στη μεταβολή των στοιχείων της άδειας του ελικοδρομίου. Σχετ. Απόφαση καθιέρωσης τελών και παραβόλων για παρεχόμενες από την ΑΠΑ υπηρεσίες ΦΕΚ Β΄ 2658/2019.
Μεταβολή επωνυμίας σε άδεια/Πιστοποιητικό Ο κωδικός 3875 αφορά στην μεταβολή της εμπορικής επωνυμίας στην άδεια ελικοδρομίου. Σχετ. Απόφαση καθιέρωσης τελών και παραβόλων για παρεχόμενες από την ΑΠΑ υπηρεσίες ΦΕΚ Β΄ 2658/2019.
Απόδειξη εξασφάλισης της χρήσης της απαιτούμενης έκτασης για τη δημιουργία ελικοδρομίου, με την έκταση να είναι σαφώς προσδιορισμένη, να ανήκει στον ενδιαφερόμενο ή να έχει παραχωρηθεί στον ενδιαφερόμενο ή να έχει μισθωθεί στον ενδιαφερόμενο, νομικές καταστάσεις που θα πρέπει να προκύπτουν με έγγραφα βέβαιης χρονολογίας. Σχετ. Π.Δ. 19/2009 αρθρ. 6 παρ. 3α
Λεπτομερές πρόσφατο τοπογραφικό διάγραμμα του υποδειχθέντος χώρου εξαρτημένο απο το Εθνικό δίκτυο κλίμακας 1:500 σε ακτίνα διακοσίων πενήντα μέτρων από το σημείο αναφοράς του ελικοδρομίου με ισοϋψείς ανά 1 μέτρο και υψόμετρα από Μέση Στάθμη Θάλασσας, στο οποίο θα αποτυπώνονται τα φυσικά χαρακτηριστικά και οι προσεγγίσεις του ελικοδρομίου, οι λοιπές απαιτούμενες εγκαταστάσεις και οι υποδομές του και οι συντεταγμένες του κέντρου του ελικοδρομίου σε φ και λ (σύστημα WGS84 με ακρίβεια δεύτερου λεπτού) και σε x y (σύστημα αναφοράς HATT και ΕΓΣΑ 87) καθώς και το υψόμετρο από μέση στάθμη θάλασσας. Σχετ. Π.Δ. 19/2009, αρθρ. 6 παρ. 3β
Βεβαίωση της αρμόδιας πολεοδομικής αρχής, βεβαίωση της δασικής αρχής, βεβαίωση της εφορίας αρχαιοτήτων σχετικά με τις χρήσεις γής και το χαρακτήρα της έκτασης αντίστοιχα. Σχετ. Π.Δ. 19/2009, αρθρ. 6 παρ. 3γ
Απόφαση έγκρισης περιβαλλοντικών όρων για την κατασκευή του ελικοδρομίου ή υποβολή από το φορέα των προτύπων περιβαλλοντικών δεσμεύσεων/ΠΠΔ. Σχετ. Π.Δ. 19/2009, αρθρ. 6 παρ. 4α
Μελέτες εφαρμογής έργων υποδομής, κτιριακών εγκαταστάσεων, ηλεκτρομηχανολογικού εξοπλισμού και λοιπών εγκατστάσεων του ελικοδρομίου. Οι μελέτες υποβάλλονται για τον έλεγχο συμβατότητας σύμφωνα με τις απαιτήσεις της Αρχής. Σχετ. Π.Δ. 19/2009, αρθρ. 6 παρ. 4β
Εγχειρίδιο λειτουργίας ελικοδρομίου. Όταν στο ελικοδρομιο θα διεξάγονται προγραμματισμένες (τακτικές) πτήσεις μεταφοράς επιβατών, ταχυδρομείου ή φορτίου, θα παρέχονται υπηρεσίες συντήρησης και επισκευής ελικοπτέρων, θα γίνεται ανεφοδιασμός των ελικοπτέρων με καύσιμα, ή θα έχει έδρα στο ελικοδρόμιο σχολή εκπαίδευσης χειριστών απαιτείται υποχρεωτικά η σύνταξη, υποβολή, έγκριση από την Αρχή Πολιτικής Αεροπορίας και η ύπαρξη εγχειριδιου λειτουργίας ελικοδρομίου. Σχετ. Π.Δ. 19/2009 αρθρ. 9 παρ. 1
Για Νομικά Πρόσωπα Δημοσίου ή Ιδιωτικού Δικαίου
Θα πρέπει να προκύπτει σαφώς ότι επιτρέπεται η χρήση του χώρου για τη δημιουργία ελικοδρομίου (ιδιωτικού η δημοτικού), ότι δεν θα κατασκευστεί σε χώρο που χαρακτηρίζεται δασικός και ότι δεν αφορά περιοχή η οποία προστατεύεται αρχαιολογικά.
Οι υποβαλλόμενες μελέτες, οι εγκαταστάσεις, οι κατασκευές, τα κύρια και τα βοηθητικά κτίρια, τα έργα υποδομών, οι κάθε φύσεως εξοπλισμοί και τα βοηθήματα θα πρέπει να πληρούν τις απαιτήσεις της εθνικής και διεθνούς νομοθεσίας καθώς και τις προδιαγραφές και απαιτήσεις των εκάστοτε ισχυουσών διατάξεων των σχετικών Παραρτημάτων της Σύμβασης του Σικάγο. Το κόστος των μελετών, των κατασκευών, των εξοπλισμών, των υποδομών, της ολοκλήρωσης των απαιτουμένων έργων, των οπτικών βοηθημάτων, του απαιτούμενου εξοπλισμού και καθώς και κάθε άλλης συσκευής ή μηχανήματος απαραίτητου για τη λειτουργία και την ασφάλεια του ελικοδρομίου καθώς και το κοστος των απαιτούμενων μετακινήσεων του προσωπικού της Αρχής Πολιτικής Αεροπορίας βαρύνει εξ ολοκλήρου τον ενδιαφερόμενο.
Στο εγχειρίδιο περιλαμβάνονται όλες οι πληροφορίες που αφορούν το ελικοδρόμιο, οι οδηγίες και το προσωπικό που είναι απαραίτητο για την ασφαλή λειτουργία του ελικοδρομίου. Θα πρέπει να περιλαμβάνονται μεταξύ των άλλων και τα εξής στοιχεία: η οργανωτική δομή του φορέα , ο προβλεπόμενος αριθμός προσωπικού, τα στοιχεία του υπευθύνου πυρασφαλείας, τα στοιχεία του ανώτερου προσωπικού του ελικοδρομίου, ο τρόπος αναπλήρωσης μεταξύ των, τα επιχειρησιακά δεδομένα του ελικοδρομίου, τα φυσικά του χαρακτηριστικά, οι υποδομές και ο εξοπλισμός ασφαλείας και λειτουργίας του, το μέγιστο μήκος και η κατηγορία του μεγαλύτερου ελικοπτέρου, η κατηγορία πυρασφαλείας, οι διαδικασίες έκτακτης ανάγκης, τυχόν χρονικοί και περιβαλλοντικοί περιορισμοί και διαδικασίες που αφορούν στη διακίνηση, αποθήκευση και ανεφοδιασμό καυσίμων των ελικοπτέρων στο ελικοδρόμιο, επιχειρησιακές διαδικασίες, το τοπογραφικό διάγραμμα 1:500 με την απεικόνιση κάθε εγκατάστασης και εξοπλισμού του ελικοδρομίου, οι διαδικασίες εναέριας κυκλοφορίας που αφορούν στις πτήσεις προς το ελικοδρόμιο.
Έκδοση άδειας ίδρυσης και λειτουργίας ελικοδρομίου
ΓΕΝΙΚΗ ΔΙΕΥΘΥΝΣΗ ΑΕΡΟΠΟΡΙΚΩΝ ΔΡΑΣΤΗΡΙΟΤΗΤΩΝ ΔΙΕΥΘΥΝΣΗ ΕΠΟΠΤΕΙΑΣ ΑΕΡΟΝΑΥΤΙΛΙΑΣ ΚΑΙ ΑΕΡΟΔΡΟΜΙΩΝ
Η διαδικασία αφορά στη χορήγηση άδειας ίδρυσης και λειτουργίας ελικοδρομίου. Απευθύνεται σε πολίτες, ιδιωτικές επιχειρήσεις και δημόσιους φορείς. Ο αναφερόμενος μέσος εκτιμώμενος χρόνος αφορά στις διοικητικές διαδικασίες που απαιτούνται. Δεν συνυπολογίζεται ο χρόνος που απαιτείται προκειμένου ο ενδιαφερόμενος να ολοκληρώσει την κατασκευή των εγκαταστάσεων και του εξοπλισμού του ελικοδρομίου, καθώς και στις όποιες αναγκαίες παρεμβάσεις που ενδεχομένως θα απαιτηθούν μετά την τελική επιθεώρηση του ελικοδρομίου από επιθεωρητές της Αρχής Πολιτικής Αεροπορίας. Εφόσον, βάσει του τελικού πορίσματος των επιθεωρητών της Αρχής, προκύψει ότι το ελικοδρόμιο χρήζει και άλλων διορθωτικών παρεμβάσεων και απαιτείται νέα επιθεώρηση, καταβάλλεται επιπλέον παράβολο, κατά περίπτωση, υπέρ του Ελληνικού Δημοσίου.
Περί σύστασης, λειτουργίας και αρμοδιοτήτων της Αρχής Πολιτικής Αεροπορίας.
Περί ίδρυσης, κατασκευής, εξοπλισμού, λειτουργίας και εκμετάλλευσης ελικοδρομίων.
Έγκριση κανονισμού πυρασφάλειας για αεροδρόμια, ελικοδρόμια και πεδία προσγείωσης αεροσκαφών.
Κανονισμός ανεφοδιασμού αεροσκαφών με καύσιμα σε αεροδρόμια
Περιβαλλοντική αδειοδότηση έργων και δραστηριοτήτων.
Κατάταξη δημοσίων και ιδιωτικών έργων και δραστηριοτήτων σε κατηγορίες και υποκατηγορίες σύμφωνα με την παρ. 4 του άρθρ. 1 του ν. 4014/2011 (Α΄ 209) όπως έχει τροποποιηθεί και ισχύει.
Πρότυπες περιβαλλοντικές δεσμεύσεις για έργα και δραστηριότητες της κατηγορίας β΄της 1ης ομάδας "έργα χερσαίωνκαι εναερίων μεταφορών" του παραρτήματος 1 της υπουργικής απόφασης 1958/2012" όπως εκάστοτε ισχύει.
Καθιέρωση τελών και παραβόλων για παρεχόμενες από την Αρχή Πολιτικής Αεροπορίας (ΑΠΑ) υπηρεσίες, καθώς και αναπροσαρμογή ισχυόντων παραβόλων, εξετάστρων επιβαρύνσεων και λοιπών δικαιωμάτων.
Απόφαση Εκτελεστικού Συμβουλίου της Αρχής Πολιτικής Αεροπορίας με θέμα: «Κανονισμός Επιθεωρήσεων της Αρχής Πολιτικής Αεροπορίας».
Το Παράρτημα 14 Τόμος II της Σύμβασης του Σικάγο, όπως ενσωματώθηκε στην Εθνική Νομοθεσία με την με αριθ. 1866/17.01.2024 «Υιοθέτηση Προτύπων και Συνιστώμενων Πρακτικών του Παραρτήματος 14 Τόμος 2 της Σύμβασης του Σικάγο» (Β΄ 1165) απόφαση του Διοικητή της Αρχής Πολιτικής Αεροπορίας.
Αίτηση θεραπείας ή ιεραρχικη προσφυγή σύμφωνα με το άρθρο 24 του ν. 2690/1999. Ο ενδιαφερόμενος μπορεί να ζητήσει από τη διοικητική αρχή (αίτηση θεραπείας) την ακύρωσή της. Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της το αργότερο εντός τριάντα ημερών, εκτός και αν από ειδικές διατάξεις προβλέπεται διαφορετικά.
Παραλαβή αιτήσεως και αρχική επεξεργασία της. Έλεγχος υποβολής όλων των προβλεπόμενων δικαιολογητικών της αιτήσεως.
Σύνταξη ερωτήματος σε ΓΕΕΘΑ και ΥΠΑ για τη σύμφωνη γνώμη τους.
Διενέργεια αυτοψίας στο χώρο για τη διαπίστωση της δυνατότητας κατασκευής ελικοδρομίου. Έκδοση της κατ΄ αρχήν καταλληλότητας. Αρθρ. 6 παρ. 2 Π.Δ. 19/2009.
Για την περαιτέρω εξέταση του αιτήματος απαιτείται από μέρους του ενδιαφερομένου η υποβολή των κατωτέρω δικαιολογητικών: α) απόδειξη εξασφάλισης της χρήσης της απαιτούμενης έκτασης για τη δημιουργία ελικοδρομίου. Η έκταση πρέπει να είναι σαφώς προσδιορισμένη και να ανήκει στον ενδιαφερόμενο ή να έχει παραχωρηθεί στον ενδιαφερόμενο ή να έχει μισθωθεί από τον ενδιαφερόμενο, νομικές καταστάσεις που πρέπει να προκύπτουν με έγγραφα βεβαίας χρονολογίας, β) λεπτομερές, πρόσφατο τοπογραφικό διάγραμμα του υποδειχθέντος χώρου εξαρτημένο από το Εθνικό Δίκτυο, κλίμακας 1:500 σε ακτίνα διακοσίων πενήντα μέτρων (250) μέτρων από το σημείο αναφοράς του ελικοδρομίου με ισοϋψείς ανά 1 μέτρο και υψόμετρα από Μέση Στάθμη Θάλασσας, στο οποίο θα αποτυπώνονται τα φυσικά χαρακτηριστικά και οι προσεγγίσεις του ελικοδρομίου, οι λοιπές απαιτούμενες εγκαταστάσεις και υποδομές του και οι γεωγραφικές συντεταγμένες του κέντρου του δαπέδου προσγείωσης – απογείωσης ελικοπτέρων σε φ και λ (σύστημα αναφοράς WGS 84 με ακρίβεια δεύτερου λεπτού) και σε x και y (σύστημα αναφοράς ΗΑΤΤ και ΕΓΣΑ 87), καθώς και το υψόμετρό του από τη Μέση Στάθμη Θάλασσας, γ) βεβαίωση της αρμόδιας πολεοδομικής αρχής, δασικής αρχής ή εφορίας αρχαιοτήτων , σχετικά με τις χρήσεις γης και τον χαρακτήρα της έκτασης αντίστοιχα. δ) απόφαση έγκρισης περιβαλλοντικών όρων, εκδοθείσα σύμφωνα με τις διατάξεις των άρθρων 3 και 4 του ν. 1650/1986 (ΦΕΚ Α΄/160/1986), όπως ισχύουν μετά το ν. 3010/2002 (ΦΕΚ Α΄/91/2002), ή δήλωση ΠΠΔ ανάλογα την περίπτωση ε) μελέτες εφαρμογής έργων υποδομής, κτιριακών εγκαταστάσεων, ηλεκτρομηχανολογικού εξοπλισμού και λοιπών προβλεπομένων εγκαταστάσεων. Οι μελέτες του παρόντος εδαφίου και μόνο (4β) υποβάλλονται με σκοπό να ελεγχθούν ως προς την συμβατότητά τους με τις απαιτήσεις της Αρχής Πολιτικής Αεροπορίας .
Έκδοση πιστοποιητικού καταλληλότητας χώρου για την κατασκευή ελικοδρομίου.
Τελικός έλεγχος του ελικοδρομίου μετά την περάτωση των εργασιών σε αυτό. Σχετ. άρθρ. 10 Π.Δ. 19/2009
Έκδοση άδειας ίδρυσης και λειτουργίας ελικοδρομίου.
Σχετ. διάταξη Π.Δ. 19/2009 αρθρ. 6 παρ. 1 και αρθρ. 4
Το πιστοποιητικό έχει χρονική διάρκεια δύο ετών από την έκδοσή του και αφορά στην άδεια κατασκευής του ελικοδρομίου. Σχετ. διάταξη αρθρ. 6 παρ. 4 Π.Δ. 19/2009
Μετά την επιτυχή κατασκευή του ελικοδρομίου και ολοκλήρωση όλων των επιμέρους προηγούμενων σταδίων εκδιδεται από την Αρχή Πολιτικής Αεροπορίας η Απόφαση ίδρυσης και λειτουργίας ελικοδρομίου. Σχετ. διάταξη άρθρ. 11 Π.Δ. 19/2009
Έκδοση της κατ΄ αρχή καταλληλότητας κατόπιν αυτοψίας
Υποβολή περαιτέρω δικαιολογητικών από τον ενδιαφερόμενο
Έκδοση πιστοποιητικού καταλληλότητας χώρου